section_heading: Sadržaj i kvaliteta znanstvene literature
paragraph_text: Znanstvena literatura ima svoje norme i pravila po kojima se piše. Uvodni dio se sastoji od abstracta - kraći tekst koji govori o tematici i sadržaju članka ili publikacije. Zatim slijede glavna tema - opis istraživanja ili eksperimenta, razrada teme, zaključak i literatura (vrlo je važno navesti literaturu i citate, te ih pravilno citirati). Sadržaj publikacije i zaključak moraju biti jasni ostalim znanstvenicima kako bi se oni mogli voditi po njima u daljnjim istraživanjima. Svaki članak, publikacija mora biti arhivirana u knjižnicama ili znanstvenim ustanovama (javlja se problem pri arhiviranju članaka objavljenih na internetu zbog pitanja njihove istinitosti i kvalitete, iako postoji sve više stranica za koje se može pouzdano reći da na sebi sadrže kvalitetne publikacije). Svaki članak, monografija, odnosno svaka publikacija je nadgledana i provjeravana kako bi se očuvala i potvrdila kvaliteta i rezultati istraživanja.